Հ Ի Մ Ն Ա Վ Ո Ր Ո Ւ Մ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Իրավական ակտի անհրաժեշտությունը (նպատակը).**

Հիմք ընդունելով 2020 թվականի դեկտեմբերի 10-ի ՀՀ կառավարության թիվ 2008-Լ որոշումը՝ անհրաժեշտություն է առաջացել պատրաստել համապատասխան որոշման նախագիծ «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին, որի նպատակը 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակից սովորողների, ինչպես նաև պատերազմի ընթացքում մարտական գործողությունների մասնակից անձանց սովորող երեխաների և սովորող ամուսինների 1 ուսումնական տարվա 1 կիսամյակի ուսման վարձի փոխհատուցումն է:

**Ընթացիկ իրավիճակը և խնդիրները**.

2020 թվականի սեպտեմբերի 27-ից Ադրբեջանի Հանրապե­տության կողմից Արցախի Հանրապետության դեմ սանձազերծված պատերազմի ընթաց­քում մարտական գործողությունների մասնակից սովորողների, ինչպես նաև պատերազմի ընթաց­քում մարտական գործողությունների մասնակից անձանց սովորող երեխաների և սովորող ամու­սինների ուսման վարձի փոխհատուցում տրամադրվել է ՀՀ կառավարության 2021 թվականի փետրվարի 5-ի թիվ 143-Ն, ՀՀ կառավարության 2021 թվականի ապրիլի 1-ի թիվ 457-Ն և ՀՀ կառավարության 2021 թվականի մայիսի 27-ի թիվ 887-Ն որոշումներով։ Ընդհանուր առմամբ վերոնշյալ երեք որոշումներով ուսման վարձի փոխհատուցում ստացել է բարձրագույն ուսումնական հաստատություններում սովորող 6663 ուսանող, որոնց ուսման վարձի փոխհատուցման գումարի չափը կազմել է 1,420.178.8 հազար դրամ և միջին մասնագիտական ուսումնական հաստատություններում սովորող 409 ուսանող, որոնց ուսման վարձի փոխհատուցման գումարի չափը կազմել է 42,868.3 հազար դրամ:

Քանի որ հավաքագրման աշխատանքները դեռևս շարունակվում են, 2021 թվականի ագոստոսի 8-ից մինչև 2021 թվականի հոկտեմբերի 20-ն ընկած ժամակահատվածում հավաքագրվել էին բարձրագույն և միջին մասնագիտական ուսումնական հաստատությունների կողմից նախարարություն ներկայացրած շահառուներ՝ համապատասխանաբար 372 և 96 հոգի, որոնց ուսման վարձն անհրաժեշտ էր փոխհատուցել և կազմում էր համապատասխանաբար 102,325.6 և 9,110.0 հազ. դրամ: Նախագիծը ներկայացված էր ՀՀ կառավարության քննարկման, և 2021 թվականի դեկտեմբերի 2-ին ՀՀ կառավարության կողմից ընդունվել է թիվ 1960-Ն որոշումը, որի արդյունքում ընդհանուր առմամբ փոխհատուցում է ստացել 7540 շահառու, որոնց ուսման վարձի փոխհատուցման գումարի չափը 1,574.482.7 հազար դրամ է: Հոկտեմբերի 20-ից մինչև նոյեմբերի 30-ն ընկած ժամանակահատվածում բարձրագույն և միջին մասնագիտական ուսումնական հաստատություններից ստացված տեղեկատվության հիման վրա ամփոփվել է շահառուների անվանացանկերը՝ 2021 թվականի նոյեմբերի 30-ի դրությամբ, այն է ևս համապատասխանաբար 317 և 7 հոգի, որոնց ուսման վարձի փոխհատուցման գումարի չափը համապատասխանաբար 85,474.1 և 595.0 հազար դրամ է:

**Կարգավորման նպատակը և բնույթը.**

Առկա խնդրին լուծում տալու նպատակով նախարարությունն առաջարկում է ՀՀ կառավարության 2020 թվականի դեկտեմբերի 30-ի N 2215-Ն որոշման մեջ ՀՀ ԿԳՄՍ նախարարության ընդհանուր հատկացումների` մասնավորապես՝ 1045 «Նախնական մասնագիտական (արհեստագործական) կրթություն ծրագրի 12004 «Միջին մասնագիտական կրթության գծով ուսանողական նպաստների տրամադրում, 1111 «Բարձրագույն և հետբուհական մասնագիտական կրթության ծրագիր ծրագրի 12004 «Բարձրագույն մասնագիտական կրթության գծով ուսանողական նպաստների տրամադրում և 12005 «Հետբուհական մասնագիտական կրթության գծով նպաստների տրամադրում բուհական հաստատություններում» միջոցառումների շրջանակներում, համապատասխանաբար 595.0 հազար դրամ, 40,000.0 հազար դրամ և 45,474.1 հազար դրամ, (որից 17,199.5 հազար դրամը ասպիրանտուրա ընդունվելու նպատակով դիմորդների օտար լեզվից, ինֆորմատիկայի ու համակարգչից օգտվելու հիմունքներից ստուգարքների հանձման համար նախատեսված միջոցներից) կատարել վերաբաշխում, որի նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի լինի և փոխհատուցում տրամադրել պատերազմի ընթացքում մարտական գործողությունների մասնակից սովորողների, ինչպես նաև պատերազմի ընթացքում մարտական գործողությունների մասնակից անձանց սովորող երեխաների և սովորող ամուսինների՝ բարձրագույն և միջին մասնագիտական ուսումնական հաստատությունների կողմից ՀՀ կրթության, գիտության, մշակույթի և սպորտի նախարարություն ներկայացրած, ՀՀ պաշտպանության նախարարության համապատասխան տեղեկատվության հիման վրա:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության, աշխատակիցները:

**Իրավական ակտի կիրարկման դեպքում ակնկալվող արդյունքը.**

2020 թվականի սեպտեմբերի 27-ին սանձազերծված պատերազմի ընթացքում մարտական գործողությունների մասնակից սովորողների, ինչպես նաև պատերազմի ընթացքում մարտական գործողությունների մասնակից անձանց սովորող երեխաների և սովորող ամուսինների՝ 1 ուսումնական տարվա մեկ կիսամյակի ուսման վարձի փոխհատուցումն է:

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

 Նախագիծը բխում է ՀՀ կառավարության 18.08.2021 թվականի N 1363-Ա որոշմամբ հաստատված ՀՀ կառավարության 2021-2026 թթ. Ծրագրի «4.Մարդկային կապիտալի զարգացում» բաժնի «4.3.Կրթություն» ենթաբաժնի բարձրագույն կրթության պարբերության 6-րդ ենթակետ, որով նախատեսվում է՝ «բարձրագույն կրթության ֆինանսավորման աստիճանական ավելացմանը, ֆինանսավորման ծավալների ընդլայնմանը զուգընթաց մինչև 2024 թվականն ուսումնական հաստատություններին տրամադրվող ֆինանսական միջոցների սկզբունքների վերանայմանը՝ ֆինանսական աջակցության հասցեականությունը, նպատակայնությունը» և նախնական (արհեստագործական) և միջին մասնագիտական կրթության պարբերության 3-րդ ենթակետ, որով նախաեսվում է՝ «հաստատությունների կառավարման նոր մոդելների փորձարկում և ներդրում՝ հիմնված պետական-մասնավոր համագործակցության վրա և բարձրացնելով համակարգի արդյունավետությունը»:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ,** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |  |
| --- | --- | --- |
| ՀՀ ֆինանսների նախարարություն | | 08.12.2021 |
| 07/8-3/20045-2021 |
| Առաջարկում է Նախագծի 2-րդ կետում «սովորող ամուսինների» բառերից հետո լրացնել «մեկ կիսամյակի» բառերը, իսկ Նախագծին կից հավելված 3-ում՝ 1111 ծրագրի 12005 միջոցառման մասով պարզաբանել ֆինանսական և ոչ ֆինանսական ցուցանիշների կապը: | Ընդունվել է:  Նախագծում կատարվել է համապատասխան փոփոխություն: | |
| ՀՀ վարչապետի աշխատակազմ | |  |
|  |
|  |  | |